## Odluka o osnivanju Istražnog povjerenstva za utvrđivanje činjenica u svezi sa zaključenim ugovorima između državnih tijela i tvrtki u vlasništvu ili djelomičnom vlasništvu dužnosnika

### NN 31/2005 (7.3.2005.), Odluka o osnivanju Istražnog povjerenstva za utvrđivanje činjenica u svezi sa zaključenim ugovorima između državnih tijela i tvrtki u vlasništvu ili djelomičnom vlasništvu dužnosnika

# HRVATSKI SABOR

549

Na
temelju članka 3. Zakona o istražnim povjerenstvima (»Narodne novine«, br.
24/96.), Hrvatski sabor na sjednici 4. i 25. veljače 2005., donio je

## ODLUKU

### O OSNIVANJU ISTRAŽNOG POVJERENSTVA ZA UTVRĐIVANJE ČINJENICA U SVEZI SA ZAKLJUČENIM UGOVORIMA IZMEĐU DRŽAVNIH TIJELA I TVRTKI U VLASNIŠTVU ILI DJELOMIČNOM VLASNIŠTVU DUŽNOSNIKA

I.

Osniva
se Istražno povjerenstvo za utvrđivanje činjenica u svezi sa zaključenim
ugovorima u razdoblju od 2000. do 2003. godine između državnih tijela i tvrtki
»Coning inžinjering« d.d. Varaždin, »Congama« d.d., »Coneco« d.d., Urbanistički
zavod grada Zagreba d.o.o. i »Capital-ing« d.o.o. za koje postoji sumnja da su
u vlasništvu ili djelomičnom vlasništvu dužnosnika u prošlom mandatu Hrvatskoga
sabora, a sada zastupnika u Hrvat­skom saboru Radimira Čačića i Zlatka Tomčića.

II.

Za
djelovanje Istražnog povjerenstva iz točke I. ove Odluke postoji javni interes
da se utvrdi je li pri sklapanju ugovora između tvrtki u vlasništvu ili
djelomičnom vlasništvu državnih dužnosnika i državnih tijela ili pravnih osoba
u vlasništvu Republike Hrvatske došlo do nezakonitosti ili povreda načela
javnog morala.

III.

Istražno
povjerenstvo dužno je ispitati sljedeća pitanja:

– jesu
li državni dužnosnici, bivši ministar za javne radove, obnovu i graditeljstvo,
a sada zastupnik Radimir Čačić te bivši predsjednik Hrvatskoga sabora, a sada
zastupnik Zlatko Tomčić te osobe iz stavka 3. članka 5. Zakona o obvezama i
pravima državnih dužnosnika u vrijeme zaključenja ugovora bili vlasnici ili
djelomični vlasnici tvrtki »Coning inžinjering« d.d. Varaždin, »Congama« d.d.,
»Coneco« d.d., Urbanistički zavod grada Zagreba d.o.o. i »Capital-ing« d.o.o.,

–
zakonitost svih ugovora koje su navedene tvrtke sklopile s državnim tijelima
ili pravnim osobama u vlasništvu Republike Hrvatske,

– tko
je zaključio ugovore u ime državnih tijela s rečenim tvrtkama,

– tko je
imenovao stručno povjerenstvo i članove stručnog povjerenstva po Zakonu o
javnoj nabavi te kome je to povjerenstvo odgovaralo za svoj rad,

– jesu
li dužnosnici pogodovali navedenim tvrtkama u postupcima zaključivanja ugovora
s državnim tijelima,

– sve ostale
relevantne činjenice vezane za sklapanje navedenih ugovora.

Istražno
povjerenstvo mora pomno preispitati svaki ugovor koji su državna tijela
zaključila s »Coning inžinjeringom« d.d. Varaždin, »Congama« d.d., »Coneco«
d.d., Urbanističkim zavodom grada Zagreba d.o.o. i »Capital-ing« d.o.o.,
utvrditi sve važne činjenice i protuzakonitosti uzrokovane djelovanjem bivšeg
ministra za javne radove, obnovu i graditeljstvo, odnosno predsjednika
Hrvatskoga sabora, a sada zastupnika u Hrvatskom saboru Radimira Čačića i
Zlatka Tomčića.

IV.

U postupku utvrđivanja činjenica Istražno
povjerenstvo dužno je pribaviti sve potrebne isprave i financijske dokumente,
izjave svjedoka i nalaze vještaka, te omogućiti svakoj osobi ili dužnosniku
čiji se rad ili djelovanje ispituje, očitovanje o činjenicama i okolnostima
toga djelovanja.

V.

Istražno povjerenstvo dužno je obaviti istraživanje
za koje je osnovano najkasnije u roku od tri (3) mjeseca te nakon toga pod­nijeti
izvješće Hrvatskome saboru.

VI.

Istražno povjerenstvo ima sedam (7) članova.

Sastav Istražnog povjerenstva određuje se kako
slijedi:

– za predsjednika

NENAD STAZIĆ,

**–** za potpredsjednika

KRUNOSLAV MARKOVINOVIĆ,

– za tajnika

IVAN VUČIĆ,

– za članove

EMIL TOMLJANOVIĆ,

FRANO PIPLOVIĆ,

JOZO RADOŠ,

LJUBICA LALIĆ.

VII.

Ova Odluka stupa na snagu danom donošenja.

Klasa:
021-12/04-14/05

Zagreb, 25.
veljače 2005.

Predsjednik
Hrvatskoga sabora
**Vladimir** **Šeks****,** v. r.

Odluka, NN 31/2005-549